"11. veebr. 1976.a. õhtul mõni minut enne kella 19 käisin ajalehte toomas. Taevas oli täiesti selge, kuu paistis. Märkasin äkki põhjataevas tohutu kiirusega liikuvat aurutompu,  mis kohe leegitsema lõi. Leegid olid punased, sarnanesid väga tulekahjuga. Leekidest puges välja selgete kontuuridega ümmarguse  keha esiots. Kesk- ja tagaosa polnud näha, see mattus leekide ja kuumade gaaside hägusse.